|  |  |
| --- | --- |
| IAF MD 13:2022 | *Starptautiskais akreditācijas forums* |

|  |  |
| --- | --- |
| A picture containing shape  Description automatically generated | *IAF* obligātais dokuments |

Zināšanu prasības akreditācijas iestādes personālam informācijas drošības pārvaldības sistēmu jomā (ISO/IEC 27001)

**2. izdevums, 2. versija**

**(IAF MD 13:2022)**

|  |  |  |
| --- | --- | --- |
| Izdošanas datums: 2022. gada 19. septembris | Piemērošanas datums: 2020. gada 3. decembris | IAF MD 13:2022  2. izdevums, 2. versija |
|  | © Starptautiskais akreditācijas forums, 2022 |  |

Starptautiskais akreditācijas forums (*IAF*) veicina tirdzniecību un atbalsta regulatorus, pasaules mērogā īstenojot akreditācijas iestāžu (AI) savstarpējas atzīšanas nolīgumu, lai *IAF* locekļu akreditētās atbilstības novērtēšanas institūcijas (ANI) tiktu atzītas visā pasaulē.

Akreditācija mazina riskus uzņēmumiem un to klientiem, garantējot, ka akreditētas ANI ir kompetentas veikt darbu, ko tās uzņemas savā akreditācijas sfērā. AI, kas ir *IAF* locekles, un ANI, ko tās akreditē, ir jāpilda attiecīgie starptautiskie standarti un piemērojamie *IAF* prasību dokumenti šo standartu saskaņotai piemērošanai.

*IAF* daudzpusējo atzīšanas nolīgumu (*MLA*) parakstījušās AI regulāri novērtē iecelta speciālistu grupa, lai nodrošinātu uzticamu šo institūciju akreditācijas programmu darbību. *IAF MLA* struktūra un joma ir precizēta dokumentā IAF PR 4 “Structure of IAF MLA and Endorsed Normative Documents” [IAF MLA struktūra un apstiprinātie normatīvie dokumenti].

*IAF MLA* ir strukturēts piecos līmeņos. 1. līmenī ir noteikti obligātie kritēriji, kas piemērojami visām AI, ISO/IEC 17011. 2. līmeņa darbības(-u) un attiecīgā(-o) 3. līmeņa normatīvā(-o) dokumenta(-u) apvienojums ir *MLA* galvenā sfēra, savukārt 4. līmeņa (ja atbilstīgi) un 5. līmeņa attiecīgo normatīvo dokumentu apvienojums ir *MLA* pakārtota sfēra.

* *MLA* galvenajā sfērā ietilpst darbības, piemēram, produkta sertifikācija un saistītie obligātie dokumenti, piemēram, ISO/IEC 17065. Apliecinājumi, ko veic ANI galvenās sfēras līmenī, tiek uzskatīti par vienlīdz uzticamiem.
* *MLA* pakārtotajā sfērā ietilpst atbilstības novērtēšanas prasības, piemēram, ISO 9001, un, ja atbilstīgi, – shēmas īpašās prasības, piemēram, ISO TS 22003. Apliecinājumi, ko veic ANI pakārtotās sfēras līmenī, tiek uzskatīti par līdzvērtīgiem.

*IAF MLA* nodrošina uzticamību, kas nepieciešama, lai tirgus atzītu atbilstības novērtēšanas rezultātus. Apliecinājumi, ko saskaņā ar *IAF MLA* ir izdevusi institūcija, kuru ir akreditējusi *IAF MLA* parakstītāja AI, var tikt atzīti visā pasaulē, tādējādi veicinot starptautisko tirdzniecību.

## SATURA RĀDĪTĀJS

[1. DARBĪBAS JOMA 5](#_Toc136938858)

[2. NORMATĪVĀS ATSAUCES 5](#_Toc136938859)

[3. TERMINI UN DEFINĪCIJAS 6](#_Toc136938860)

[4. ZINĀŠANU PRASĪBAS 6](#_Toc136938861)

[A PIELIKUMS (Normatīvs) Zināšanas, kas tiek prasītas akreditācijas iestādes personālam, kas iesaistīts ISMS sertifikācijas institūciju akreditācijā 7](#_Toc136938862)

|  |  |
| --- | --- |
| 2. izdevums, 2. versija  Sagatavoja: *IAF* Tehniskā komiteja  Apstiprināja: *IAF* locekļi  Izdošanas datums: 2022. gada 19. septembris  Kontaktpersona informācijas pieprasījumiem:  Elva Nilsena [*Elva Nilsen*]  *IAF* korporācijas sekretāre  Tālrunis: +1 (613) 454-8159  E-pasts: secretary@iaf.nu | Datums: 2020. gada 22. novembris  Piemērošanas datums: 2020. gada 3. decembris |

## IEVADS ATTIECĪBĀ UZ *IAF* OBLIGĀTAJIEM DOKUMENTIEM

Šajā dokumentā vēlējuma un vajadzības izteiksmi lieto, lai norādītu atzītus standarta prasību izpildes līdzekļus[[1]](#footnote-1). Akreditācijas iestāde (AI) šīs prasības var izpildīt līdzvērtīgā veidā. Šajā dokumentā vajadzības un īstenības izteiksmi lieto, lai norādītu noteikumus, kas, atainojot attiecīgā standarta prasības, ir obligātie noteikumi[[2]](#footnote-2).

**ZINĀŠANU PRASĪBAS AKREDITĀCIJAS IESTĀDES PERSONĀLAM INFORMĀCIJAS DROŠĪBAS PĀRVALDĪBAS SISTĒMU JOMĀ (ISO/IEC 27001)**

## 1. DARBĪBAS JOMA

Šajā dokumentā ir noteikts, kādas speciālās zināšanas tiek prasītas personālam, kas iesaistīts tādu sertifikācijas institūciju akreditēšanā, kuras auditē un sertificē informācijas drošības pārvaldības sistēmas (*ISMS*) saskaņā ar ISO/IEC 27001.

Šā dokumenta mērķis ir panākt, ka akreditācijas iestādes saskaņoti piemēro ISO/IEC 17011:2017 6.1.2.1. punktu attiecībā uz to institūciju akreditāciju, kuras veic auditu un sertifikāciju atbilstoši ISO/IEC 27001.

## 2. NORMATĪVĀS ATSAUCES

Šajā dokumentā piemēro ISO/IEC 17011 sniegtās normatīvās atsauces un turpmāk minētās atsauces. Attiecībā uz datētām atsaucēm piemēro tikai norādīto redakciju. Attiecībā uz atsaucēm bez datuma piemēro atsauces dokumenta (tostarp grozījumu) jaunāko redakciju.

|  |  |
| --- | --- |
| ISO/IEC 17011:2017 | *Conformity Assessment - General requirements for accreditation bodies accrediting conformity assessment bodies* [Atbilstības novērtēšana. Prasības akreditācijas institūcijām, kas akreditē atbilstības novērtēšanas institūcijas] |
| ISO/IEC 17021-1:2015 | *Conformity Assessment - Requirements for bodies providing audit and certification of management systems – Part 1: Requirements* [Atbilstības novērtēšana. Prasības institūcijām, kas nodrošina pārvaldības sistēmu auditu un sertifikāciju. 1. daļa. Prasības] |
| ISO/IEC 27006 | *Information technology – Security techniques – Requirements for bodies providing audit and certification of information security management systems* [Informācijas tehnoloģija. Drošības paņēmieni. Prasības institūcijām, kas nodrošina informācijas drošības pārvaldības sistēmu auditu un sertifikāciju] |
| ISO/IEC 27001:2013 | *Information technology – Security techniques – Information security management systems – Requirements* [Informācijas tehnoloģija. Drošības paņēmieni. Informācijas drošības pārvaldības sistēmas. Prasības] |
| ISO/IEC 27000 | *Information technology – Security techniques – Information security management systems – Overview and vocabulary* [Informācijas tehnoloģija. Drošības paņēmieni. Informācijas drošības pārvaldības sistēmas. Pārskats un vārdnīca] |
| ISO/IEC 27007:2020 | *Information security, cybersecurity and privacy protection – Guidelines for information security management systems auditing* [Informācijas drošība, kiberdrošība un privātuma aizsardzība. Vadlīnijas informācijas drošības pārvaldības sistēmu auditēšanai] |
| ISO/IEC TS 27008:2019 | *Information technology – Security techniques – Guidelines for the assessment of information security controls* [Informācijas tehnoloģija. Drošības paņēmieni. Vadlīnijas informācijas drošības kontroles novērtēšanai] |
| ISO/IEC 27005:2018 | *Information technology – Security techniques – Information security risk management* [Informācijas tehnoloģija. Drošības paņēmieni. Informācijas drošības risku pārvaldība] |

## 3. TERMINI UN DEFINĪCIJAS

Šajā dokumentā piemēro ISO/IEC 17011 un ISO/IEC 27000 sniegtos terminus un definīcijas.

## 4. ZINĀŠANU PRASĪBAS

4.1. ISO/IEC 17011 6.1.2.1. punktā akreditācijas iestādēm ir prasīts attiecībā uz katru akreditācijas procesa darbību aprakstīt nepieciešamās kompetences. Šā dokumenta normatīvajā A pielikumā ir norādītas zināšanu jomas, ko akreditācijas iestāde definē attiecībā uz konkrētām funkcijām tādu institūciju akreditēšanai, kas auditē un sertificē *ISMS*. Šajā pielikumā noteiktās zināšanu prasības papildina ISO/IEC 17011 definētās vispārējās kompetences prasības attiecībā uz katru akreditācijas iestādes funkciju.

4.2. Kopumā vērtētājam, kas iesaistīts *ISMS* novērtēšanā, ir jābūt A pielikuma A1.–A5. punktā noteiktajam zināšanu līmenim. A6. un A7. punktā noteiktās zināšanas var būt visai grupai kopumā.

4.3. ANI klienta process un darbība saistībā ar *ISMS* ir:

* + - parastā uzņēmējdarbība, kas attiecas uz tehnisko jomu (skat. ISO/IEC 17021-1:2015 7.1.2. punktu);
    - tehniskajai jomai raksturīgās informācijas un komunikācijas tehnoloģijas;
    - tehniskajai jomai raksturīgās informācijas drošības tehnoloģijas un prakse, jo īpaši ar informācijas drošību saistīto draudu un ievainojamības identificēšana un saistītie šo risku mazināšanas un kontroles pasākumi;
    - attiecīgās tiesiskās prasības.

Šeit minētās tiesiskās prasības ir noteikumi, kas organizācijai, kura ir novērotā audita priekšmets, ir jāievēro attiecīgajā informācijas drošības nozarē vai valstī/pavalstī/provincē, kurā šie noteikumi darbojas.

*IAF* obligātā dokumenta “Zināšanu prasības akreditācijas iestādes personālam informācijas drošības pārvaldības sistēmu jomā (ISO/IEC 27001)” beigas.

# A PIELIKUMS

## (Normatīvs)

**Zināšanas, kas tiek prasītas akreditācijas iestādes personālam, kas iesaistīts *ISMS* sertifikācijas institūciju akreditācijā**

Turpmāk sniegtajā tabulā ir norādītas zināšanu jomas, ko akreditācijas iestāde definē konkrētām akreditācijas darbībām, akreditējot *ISMS* sertifikācijas institūciju.

|  |  |  |  |  |  |
| --- | --- | --- | --- | --- | --- |
| **Akreditācijas funkcijas**  **Temats** | **Dokumentu pārskatīšana** | **Biroja novērtēšana** | **Novērtējumi, pamatojoties uz novērojumiem** | **Novērtējuma ziņojumu pārskatīšana un akreditācijas lēmumu pieņemšana** | **Akreditācijas shēmu pārvaldība** |
| A1. Ar *ISMS* saistītā terminoloģija un principi, kas iekļauti ISO/IEC 27000 | X | X | X | X | X |
| A2.   * Audita paņēmieni, kas iekļauti ISO/IEC 27007 un ISO/IEC TS 27008 |  | X | X |  |  |
| A3. ISO/IEC 17021-1 un ISO/IEC 27006 | X | X | X | X | X |
| A4. ISO/IEC 27001 | X | X | X | X | X |
| A5. Vispārīgās tiesiskās un normatīvās prasības, kas attiecas uz *ISMS*. | X | X | X | X |  |
| A6. Vispārējā ar *ISMS* saistītā tehnoloģija, tai skaitā:  - informācijas drošības tehnoloģijas un prakse;  - informācijas un komunikāciju tehnoloģijas;  - riska novērtēšana un risku pārvaldība, piemēram, ISO/IEC 27005. | X | X | X | X |  |
| A7. ANI klienta process un darbība saistībā ar *ISMS* |  |  | X |  |  |

## Sīkāka informācija

Sīkāku informāciju par šo dokumentu vai citiem *IAF* dokumentiem var saņemt, sazinoties ar jebkuru *IAF* locekli vai ar *IAF* sekretariātu.

*IAF* locekļu kontaktinformācija ir sniegta *IAF* tīmekļvietnē: http://www.iaf.nu.

## Sekretariāts

Elva Nilsena

*IAF* korporācijas sekretāre

Tālrunis +1 613 454 8159

E-pasts: secretary@iaf.nu

1. Tulkotāja piezīme. Tekstā angļu valodā šis komentārs attiecas uz konstrukcijām ar “should”. [↑](#footnote-ref-1)
2. Tulkotāja piezīme. Tekstā angļu valodā šis komentārs attiecas uz konstrukcijām ar “shall”. [↑](#footnote-ref-2)